Gw mau tau Pembangunan dari Zork. Jelasin dalam bahasa melayu

Pages using multiple image with auto scaled images

Tim Anderson, Marc Blank, Bruce Daniels, dan Dave Lebling mula membangunkan Zork pada Mei tahun 1977. Mereka kesemua merupakan ahli Kumpulan penyelidikan Pemodelan Dinamik, sebuah kumpulan penyelidikan sains komputer di Makmal Sains Komputer Institut Teknologi Massachusetts (MIT)  Anderson, Blank, dan Daniels adalah pelajar di dalam kumpulan tersebut, manakala Lebling adalah seorang ahli penyelidik. Kerja mereka telah diilhamkan oleh Colossal Cave Adventure, sebuah permainan berasaskan teks yang merupakan contoh fiksyen interaktif pertama yang terkenal dan permainan pengembaraan yang pertama. Permainan Adventure adalah sangat popular di kalangan kumpulan kecil pengguna komputer pada masa itu  dan mendapat sambutan besar di MIT pada awal tahun 1977. Pada akhir Mei, ramai pemain telah habis bermain Adventure.

Kumpulan empat pengaturcara tersebut mula mereka bentuk permainan yang akan menjadi permainan pengembaraan teks yang "lebih baik" daripada permainan Adventure, dengan mereka bentuk program yang boleh menerima input taipan yang lebih kompleks daripada perintah dua perkataan dan reka bentuk teka-teki yang lebih mencabar.  Mereka percaya bahawa bahasa pengaturcaraan MDL akan lebih sesuai untuk memproses input teks yang kompleks daripada bahasa pengaturcaraan Fortran yang digunakan dalam Adventure . Kumpulan itu berpengalaman dalam pembangunan permainan video: Kedua-dua Blank dan Anderson pernah membangunkan permainan kuiz untuk berbilang pemain yang dipanggil Trivia (1976), dan Lebling telah banyak kali terlibat dengan pembangunan permainan Maze (1973), sebuah permainan penembak orang pertama berbilang pemain dan permainan orang pertama 3D yang pertama. Lebling mencipta sistem input bahasa semula jadi, atau penghurai (parser), yang boleh memproses taipan arahan dua perkataan. Anderson dan Blank membina permainan teks prototaip kecil untuk menggunakannya. Prototaip permainan Zork dibina untuk komputer kerangka utama PDP-10 keluaran syarikat Perbadanan Peralatan Digital (DEC) kerana komputer tersebut merupakan satu-satunya sistem yang menyokong bahasa pengaturcaraan mereka.

Semasa Lebling pergi bercuti selama dua minggu, ahli kumpulan lain: Anderson, Blank dan Daniels mereka bentuk konsep permainan pengembaraan, yang kemudiannya dibangunkan oleh Anderson dan Blank sebagai prototaip versi awal Zork . Prototaip ini mengandungi versi ringkas bagi banyak konsep yang dilihat dalam permainan versi terakhir (versi komesial), termasuk jenis teka-teki dan lokasi. Menurut Anderson, "orang mengambil masa yang lama untuk belajar menulis masalah yang baik", dan penghurai pertama yang dibangunkan Lebling yang tidak rumit hanya "hampir sepintar Adventure". Permainan pada veri tersebut tidak dinamakan, tetapi kumpulan itu mempunyai tabiat menamakan program mereka sebagai "zork" sehingga mereka selesai. Istilah tersebut merupakan istilah dalam komuniti MIT sebagai templat nama sebuah program dalam pembangunan. Kumpulan itu, yang merujuk kepada diri mereka sebagai "pelaksana", terus mengusahakan permainan selepas Lebling kembali, menambah ciri dan mengubahsuai program penghurai sehingga Jun tahun 1977.  Latar lubang yang menakutkan telah ditambah untuk menggantikan lubang kosong yang akan membunuh pemain dalam kegelapan; suatu ciri yang mereka jumpai semasa ujikaji permainan, Lebling menyedari wataknya jatuh ke dalam lubang ketika berada di loteng rumah.

Lebling berpendapat bahawa permainan Adventure adalah satu-satunya yang mempengaruhi pembangunan permainan Zork, walaupun terdapat beberapa permainan lain untuk dicontohi pada masa itu. Cara berlawan dalam permainan ini berdasarkan permainan Dungeons & Dragons, akan tetapi Lebling berkata yang bahawa dia dan pengaturcara lain tidak pernah main permainan tersebut.  Dia juga menganggap program penghurai dan respons teks yang berkaitan sebagai mengambil peranan sebagai Master Dungeon daripada sesi permainan Dungeons & Dragons, iaitu cuba memimpin pemain melalui daya penceritaan semata-mata; ini juga merupakan idea di sebalik penghurai dalam Pengembaraan .